text: [{"text_idx": "#000000", "text": "- B\u00f8rn skulu takast i\u0301 a\u0301lvara"}, {"text_idx": "#000001", "text": "I\u0301 sambandi vi\u00f0 lesivikuna a\u0301 Sku\u0301lanum a\u0301 Giljanesi fekk sku\u0301lin vitjan av Mikkjali Thomassen, fo\u0301tbo\u0301ltsvenjara. Ho\u0301ast fleiri ty\u0301dningarmiklar dystir i\u0301 kalendaranum, valdi hann at taka av innbjo\u0301\u00f0ingini. \u2013 B\u00f8rn skulu takast i\u0301 a\u0301lvara, sigur venjarin."}, {"text_idx": "#000002", "text": "Fyrr i\u0301 heyst hev\u00f0i F\u00f8royar lesa eina samr\u00f8\u00f0u vi\u00f0 Mikkjal Thomassen, fo\u0301tbo\u0301ltsvenjara hja\u0301 Ki\u0301. Samr\u00f8\u00f0an um hansara lesivanar vakti ans, og seinni a\u0301 heysti var hann bo\u00f0in at halda tvey upplegg a\u0301 Sku\u0301lanum a\u0301 Giljanesi um ty\u0301dningin av at lesa."}, {"text_idx": "#000004", "text": "Mikkjal er vanur vi\u00f0 at hava framl\u00f8gur fyri virkjum, lei\u00f0arum, felagssk\u00f8pum o.\u00f8., og framl\u00f8gan fyri n\u00e6mingunum skuldi ikki vera \u00f8\u00f0rvi\u0301si."}, {"text_idx": "#000005", "text": "- Eg bru\u0301ki langa ti\u0301\u00f0 uppa\u0301 a\u0301 fyrireika fyrilestrar, og ta\u00f0 gj\u00f8rdi eg eisini vi\u00f0 hendan fyrilesturin. B\u00f8rn skulu takast i\u0301 a\u0301lvara."}, {"text_idx": "#000006", "text": "Vi\u00f0 kanningini av lesivanum og upplivingum hja\u0301 leikarunum hja\u0301 Ki\u0301, bygdi hann upp eina huglei\u00f0ing um ty\u0301dningin at lesa saman vi\u00f0 b\u00f8rnunum."}, {"text_idx": "#000007", "text": "- Tey so\u0301tu pinnastill og lurta\u00f0u og vo\u0301ru eisini interaktiv og a\u0301huga\u00f0i i\u0301 at tosa um b\u00f8kur og at lesa. Eg bru\u0301kti eisini eina anekdotu fra\u0301 Ronaldo, i\u00f0 hevur fortalt, at hann sum bla\u00f0ungur dagliga fo\u0301r inn til ein av si\u0301num hja\u0301lparvenjarum fyri at bi\u00f0ja hann um at l\u00e6ra seg naka\u00f0 ny\u0301tt. Ta\u00f0 er ta\u00f0 sama vi\u00f0 lesing. Ert tu\u0301 forvitin? Vilt tu\u0301 l\u00e6ra naka\u00f0 ny\u0301tt? So er at lesa, li\u0301ka sum leikararnir hja\u0301 Ki\u0301 hv\u00f8nn dag skulu venja fyri at gerast betri og kunna l\u00e6ra naka\u00f0 ny\u0301tt. Og so royndi eg at vi\u0301sa teimum a\u0301 ta\u00f0 go\u0301\u00f0a i\u0301 alti\u0301\u00f0 at hava eina bo\u0301k hja\u0301 s\u00e6r. Ta\u00f0 var ein kempiuppliving fyri meg."}]